Mudderfluefamilien

Indosialis
 Nipponosialis
 Protosialis
 Sialis

Mudderfluefamilien (Sialidae) er en familie  av små insekter med et market og rikt utviklet ribbenett eller årenett på vingene.

 Utseende 
Middelsstore (10–15 mm), tettbygde, vanligvis mørke insekter med stort, kvadratisk hode, små fasettøyne. Antennene er lange og trådformede. Vingene er store og røykfargede med mørke, grove årer, og holdes taklagt over ryggen. De ligner på steinfluer (Plecoptera) men kjennes blant annet på hvordan de holder vingene i hvile (steinfluer legger dem flatt over bakkroppen eller folder dem tett rundt) og på at de alltid mangler haletråder.
Larvene ligner på billelarver. De har et stort, bredt hode med forholdsvis kraftige kjever, og en langstrakt kropp med trådformede gjeller på sidene av bakkroppsleddene.

 Levevis 
Larvene er rovdyr som lever i ferskvann. De spiser mest insektlarver, snegler, leddormer og andre små, virvelløse dyr. Kannibalisme forekommer. De trives best på steder der det er mye mudder eller dødt plantemateriale på bunnen, larvene kan grave ned i dette. Ulike arter har ofte ulike habitatkrav. Larveutviklingen tar ett eller to år. Den fullvoksne larven kryper på land, graver seg ned i mudderet og forvandler seg til en puppe. De voksne insektene er noe trege og klossete insekter som mest sitter i ro. De er mest aktive om dagen, det er usikkert om de tar næring til seg som voksne, men mulig at i alle fall noen besøker blomster. Eggene legges i klynger på 300-900 egg, ikke direkte i vannet, men gjerne på undersiden av blader som henger ut over vannet. Når larven klekkes, skifter den straks hud før den slipper seg ned på vannet og svømmer til bunnen. Utviklingen går gjennom ca. 10 larvestadier.

 Utbredelse 

 Systematisk inndeling / Europeiske arter 
Et latinsk familienavn ender med ...idae, og et navn på en overfamilie på  ...idea.

 Neuropteroidea
 mudderfluer  (Megaloptera)
 Mudderfluefamilien – 8 slekter
 underfamilie Dobbertiniinae – utdødd
 slekten Dobbertinia – tidlig jura
 underfamilie Sialinae
 slekten Eosialis (utdødd) – beskrevet fra eocen
 slekten Proindosialis (utdødd) – beskrevet fra miocen
 slekten Indosialis – Asia
 slekten Nipponosialis – Japan
 slekten Protosialis – 10 arter, Sør-Amerika
 slekten Sialis Latreille, 1802 – over 50 arter, for det meste Holarktis
 Sialis abchasica Vshivkova 1985 – ikke i Norge. 
 Sialis dorochovae Vshivkova 1985 – ikke i Norge. 
 Sialis fuliginosa Pictet F. J., 1836 – sjelden, men funnet i hele Norge.
 Sialis gonzalezi Vshivkova 1985 – ikke i Norge. 
 Sialis klingstedti Vshivkova 1985 – ikke i Norge. 
 Sialis lutaria (Linnaeus, 1758) – den vanligste arten i Norge, funnet nord til Troms.
 Sialis morio Klingstedt, 1932 – sjelden, funnet spredt i Troms og Finnmark. Nordlig utbredelse.
 Sialis nigripes Pictet A. E., 1865 – ikke i Norge. 
 Sialis sibirica McLachlan, 1872 – sjelden, funnet bare i østlige Finnmark. Nordøstlig utbredelse (Sibir). Status DD på Norsk rødliste for arter (2006).
 Sialis sordida Klingstedt, 1932  – sjelden i Norge, sjelden eller manglende i Midt-Norge. Status DD på Norsk rødliste for arter (2006).

 Referanser 

 Kilder 
 Mudderfluer på Tree of life
 Fauna Europaea, utbredelsesdatabase for europeiske dyr 

 Eksterne lenker 

 Norsk Entomologisk forening – for deg som vil lære mer om insekter.
 Bildegalleri over nordamerikanske arter